ટ્રાફિક પોલીસ દ્વારા રોજના 5000 જેટલા ઈ-મેમા ફટકારવામાં આવે છે એટલે ટ્રાફિક પોલીસ એક ફોટા પરથી અનેક ઈ-મેમો ફટકારી રહી છે. ટ્રાફિક પોલીસ ઈ-મેમોની સંખ્યા વધારવા માટે અને હવે એક જ ફોટા પરથી વારંવાર ઈ-મેમો અલગ અલગ કલમ હેઠળ ફટકારવાનું કૌભાંડ કરી રહી હોય તેવું સામે આવ્યું છે. ટ્રાફિકના ઉચ્ચ અધિકારીના ધ્યાને આ વાત લાવવામાં આવે છે ત્યારે ટેકનિકલ તકલીફ ઊભી થઇ હોવાનું બહાનું કાઢતા હોય છે. હકીકતમાં ટ્રાફિક પોલીસકર્મી દ્વારા એક જ ફોટાે ટ્રાફિક કંટ્રોલમાં મોકલીને ઈ-ઇમો બનાવવા માટેનું કૌભાંડ આચરવામાં આવે છે ત્યારે ટ્રાફિકના અધિકારીઓ આ અંગે કોઇ પણ પ્રકારની તપાસ કરતા નથી. જો ખરેખર ઉચ્ચ અધિકારીઓ તપાસ કરે તો ઘણું મોટું કૌભાંડ બહાર આવે તેવી શક્યતા છે.